Esben Esther Pirelli Benestad

Esben Esther Pirelli Benestad (født 1949) er en norsk lege, spesialist i klinisk sexologi og professor emerit i sexologi ved Universitetet i Agder.https://www.uia.no/kk/profil/esbenepb

miniatyr|Utdrag av livsminneintervju med Benestad av Skeivt arkiv.

 Akademisk og klinisk virke 
 Professorstillinger og samarbeid 
Benestad er særlig kjent som professor i sexologi og som forkjemper for transpersoners rettigheter. Hen er en internasjonalt anerkjent fagperson på feltet, og har siden 1986 tatt imot og behandlet transpersoner. For sitt arbeid med forskning og skeives rettigheter har Benestad mottatt flere priser. Pasientorganisasjonen for Kjønnsinkongruens (PKI) deler årlig ut Esben Esther-prisen, oppkalt etter Benestad.

I 2012 ble Benestad og ektefellen Elsa Almås opprykket til professorer i sexologi ved Universitetet i Agder. De hadde tidligere stillinger som førstelektorer ved Institutt for psykososial helse, og ble med dette de første professorene i sexologi i Norden.Her er Nordens første sexprofessor Agderposten, Besøkt 26. januar 2012 Benestad er også den første i Norge som har fått den kjønnsnøytrale tittelen professor emerit. Hen har hatt nært samarbeid med Helsestasjon for kjønn og seksualitet (HKS) i Oslo, som tilbyr helsetjenester til unge opp til 30 år.

 Autorisasjonssaken 
I 2023 ble Benestad fratatt legeautorisasjonen som følge av brudd på helselovgivningens krav til forsvarlighet, informasjonsplikt og journalføring. Vedtaket har skapt debatt og ble fattet i en periode med innskrenkninger i transpersoners rettigheter, både i Norge og internasjonalt. Endringene omfattet blant annet at brukerorganisasjoner ble ekskludert fra utviklingen av helsetilbudet til transpersoner og at tilbudet for personer under 18 år ble reversert. Flere pasienter uttrykte kritikk av avgjørelsen, ettersom de ikke var informert om at deres saker var blitt meldt inn. Vedtaket førte til demonstrasjoner over hele landet og fikk internasjonal oppmerksomhet.

Avgjørelsen ble senere delvis omgjort, da nemnden konkluderte med at det ikke var grunnlag for å si at utredningene og behandlingene av pasientene var uforsvarlige. Saken inngår i en langvarig konflikt mellom Nasjonal behandlingstjeneste for kjønnsinkongruens (NBTK) ved Rikshospitalet og alternative behandlingstilbud for transpersoner i Norge. Benestad har særlig vært et alternativ for ikke-binære personer, for dem som har blitt avvist, eller for andre som oppgir å ha hatt negative erfaringer ved NBTK.

Benestad har gjentatte ganger søkt samarbeid med NBTK, men også vært en uttalt kritiker av tilbudet. Hen har argumentert for at praksisen ved NBTK ikke samsvarer med internasjonale standarder, blant annet de som er utviklet av The World Professional Association for Transgender Health (WPATH).

 Annet virke 
Benestad har tidligere vært lokalpolitiker for Venstrevenstre.no Her er de nye Venstre-toppene 21. november 2014 og har arbeidet for innføring og bruk av de kjønnsnøytrale pronomenene «hin» og «hen».Esben Esther løy om hormoner, dagbladet.no

I 2007 deltok Benestad i dansekonkurransen Skal vi danse, men ble stemt ut etter fire programmer. Til God kveld Norge uttalte Benestad at hen følte seg mobbet av dommerne, som hen mente kritiserte identiteten under konkurransen.

 Privatliv 
Benestad identifiserer seg som ikke-binær transperson. Hen stod første gang frem offentlig i TV 2-programmet En anelse rødt. Gjennom sitt virke som sexolog har Benestad vært en tydelig stemme i debatten om transpersoners rettigheter, og introdusert begreper som «transtalent», «transbegavet» og «kjønnsbegeistring».

Benestad har beskrevet seg selv som både litt mann og litt kvinne. I 2000 søkte hen om å legge til navnet Esther Pirelli i offentlige registre, noe som førte til omfattende medieoppmerksomhet. Justisdepartementet avslo søknaden, men Grimstad-politiet utstedte et uoffisielt identifikasjonsbevis.

Benestad er gift med sexolog og psykolog Elsa Almås (født 1954) og far til filmregissør Even Benestad (født 1974), som i 2002 laget dokumentarfilmen Alt om min far.

I november 2019 fikk Benestad påvist tykktarmkreft med spredning til leveren, og har siden gjennomgått flere operasjoner og behandlinger.

 Priser 
 Æresprisen (FRI Oslo og Akershus, 2017) Juryens begrunnelse: «Vedkommende har gang på gang lært oss at det er kulturen vår det er noe feil med når det kommer til kropp og kjønn. Æresprisvinneren 2017 har vist oss at kropp fra naturens side er mangfoldig. Hen har stått rakrygget i kampen mot diagnose- og behandlingsmonopolet som gjelder transpersoner i Norge. Hen har vært livsviktig for utallige kjønnskreative personer i alle aldre. Det er en stor glede å gi årets ærespris til Esben Esther Pirelli Benestad.»
 Esben Esther-prisen (PKI, 2019)
 Årets hyllest (Trans Pride, 2023)
 Årets Ottesen (Sex og Politikk, 2023)

 Bibliografi 
 Almås, Elsa og Benestad, Esben Esther Pirelli (1997). Sexologi i praksis. Universitetsforlaget. 
 Almås, Elsa og Benestad, Esben Esther Pirelli (2001). Kjønn i bevegelse. Universitetsforlaget. 
 Benestad, Esben Esther Pirelli (2002). Transseksualisme – hvor går vi og hvor står vi? Landsforeningen for transseksuelle, Oslo.
 Benestad, Esben Esther Pirelli (2004). Transekjønn og diagnoser. Hertervig forlag, Stiftelsen psykiatrisk opplysning. 
 Benestad m.fl (2005). Penisatlas. Dinamo forlag. .
 Almås, Elsa og Benestad, Esben Esther Pirelli (2006). De overlevende. Transkjønnete og andre transpersoner. Samlaget, Oslo. .
 Benestad, Esben Esther Pirell; Almås, Elsa (2010). Från könsdysfori till könseufori. Sexologi. Liber, s 6. 
 Benestad, Esben Esther Pirelli (2010). From gender dysphoria to gender euphoria: An assisted journey. De la dysphorie de genre à l?euphorie de genre : un voyage d'accompagnement. Sexologies: revue europeenne de sante sexuelle – european journal of sexual health 19 (4), s. 225–231. ISSN 1158-1360. DOI:10.1016/j.sexol.2010.09.004.
 Benestad, Esben Esther Pirelli (2011). Sex og/eller kjærlighet – eller? Psykologisk tidsskrift, s. 11–15. ISSN 1501-7508. 
 Benestad, Esben Esther Pirelli; Almås, Elsa Mari; Weingarten, Kaethe (2015). Sex positive ways of perceiving sexual turn-on patterns Part I – Understanding. The International Journal of Narrative Therapy and Community Work 1, s. 26–45. ISSN 1446-5019. 
 Melby, Kristian Leonard; Almås, Elsa Mari; Viki, Nicklas Poulsen; Benestad, Esben Esther Pirelli (2016). Muhabbet – en samtale i kjærlighet og respekt. Tidsskrift for Norsk Psykologforening 53 (9), s. 728–733. ISSN 0332-6470. 
 Benestad, Esben Esther Pirelli; Pristed, Rikke (2016). Bevegeligt køn. Psykologernes fagmagasin 2, s. 26–29. ISSN 2445-6322.
 Berg, Kari Ellen; Rohde, Gudrun E.; Prøven, Anne; Almås, Elsa Mari; Benestad, Esben Esther Pirelli; Østensen, Monika Elisabeth; Haugeberg, Glenn (2017). Exploring the relationship between demographic and disease-related variables and perceived effect of health status on sexual activity in patients with axial spondyloarthritis: associations found only with non-disease variables. Scandinavian Journal of Rheumatology 46 (6). s. 461–467. ISSN: 0300-9742. DOI:10.1080/03009742.2017.1279684.
 Berg, Kari Hansen; Rohde, Gudrun E.; Prøven, Anne; Benestad, Esben Esther Pirelli; Østensen, Monika Elisabeth; Haugeberg, Glenn (2019). Sexual Quality of Life in Patients with Axial Spondyloarthritis in the Biologic Treatment Era. Journal of Rheumatology, 46 (9). s. 1075–1083. ISSN: 0315-162X. DOI 10.3899/jrheum.180413.
 Almås, Elsa Mari; Benestad, Esben Esther Pirelli (2021). Treatment of Traumatised Sexuality. Frontiers in Psychology. ISSN 1664-1078. DOI 10.3389/fpsyg.2021.610619.
 Benestad, Esben Esther Pirelli (2021). Transkvinner. Tidsskrift for Den norske legeforening 141 (4). ISSN 0029-2001. DOI 10.4045/tidsskr.21.0137.
 Berg, Kari Hansen; Rohde, Gudrun Elin; Pripp, Are Hugo; Prøven, Anne; Benestad, Espen Esther Pirelli; Østensen, Monika Elisabeth; Haugeberg, Glenn (2021). Increased proportion of comorbidities but no deterioration of sexual quality of life during a 5-year follow-up in patients with axial spondyloarthritis in the biologic treatment era. Rheumatology 60 (9), s. 4112–4120. ISSN: 1462-0324. DOI:10.1093/rheumatology/keaa887.
 Almås, Elsa Mari; Benestad, Esben Esther Pirelli; Gianotten, Woet; Perelman, Luis; Wylie, Kevan (2022). The multiple roles of sexological organisations. I Sexologies: revue europeenne de sante sexuelle – european journal of sexual health 31 (3), s. 260–268. ISSN: 1158-1360. DOI:10.1016/j.sexol.2022.04.001

 Referanser 

 Eksterne lenker 


  Esben Esther Pirelli Benestad hos Foreningen for Transpersoner Norge

Kategori:Professorer ved Universitetet i Agder
Kategori:Norske leger
Kategori:Norske sexologer
Kategori:Norske sakprosaforfattere
Kategori:Skal vi danse-deltakere
Kategori:Personer fra Grimstad kommune